open-index/open-wikipedia-markdown huggingface dataset:
শক্তি আনন্দ

**শক্তি আনন্দ** (জন্ম: ২৩ সেপ্টেম্বর ১৯৭৫) একজন ভারতীয় টেলিভিশন অভিনেতা। তিনি *[[তেনালি রামা (ধারাবাহিক)|তেনালি রামা]]*, *সারা আকাশ*, *সম্ভব অসম্ভব*, *এক লড়কি অনজানি সি* সহ বিভিন্ন টেলিভিশন ধারাবাহিকে অভিনয় করেছেন। তিনি ২০০৪ সালে *[[ক্রাইম প্যাট্রোল (টিভি ধারাবাহিক)|ক্রাইম প্যাট্রোল]]* ধারাবাহিকের প্রথম মৌসুম উপস্থাপনা করেছিলেন।

## প্রারম্ভিক জীবন
শক্তি আনন্দ ১৯৭৫ সালের ২৩ সেপ্টেম্বর দিল্লিতে একটি পাঞ্জাবি পরিবারে জন্মগ্রহণ করেন। তিনি দিল্লির তামিল এডুকেশন অ্যাসোসিয়েশন বিশ্ববিদ্যালয়ে পড়াশোনা করেন এবং বিজ্ঞান বিভাগে স্নাতকোত্তর ডিগ্রি অর্জন করেন। এরপর তিনি ফার্মাসিউটিক্যাল ইঞ্জিনিয়ারিংয়ে স্নাতকোত্তর ডিগ্রি অর্জন করেন।

## ব্যক্তিগত জীবন
শক্তি আনন্দ ২০০৫ সালে অভিনেত্রী সাই দেওধরকে বিয়ে করেন। ২০১১ সালে তাদের একটি কন্যা সন্তানের জন্ম হয়।

## কর্মজীবন
শক্তি আনন্দ দিল্লিতে জিই ক্যাপিটালে মেডিকেল পরীক্ষক হিসেবে কর্মরত থাকা অবস্থায় টেলিভিশন অনুষ্ঠান *কিউঁকি সাস ভি কভি বহু থি*-তে অভিনয়ের প্রস্তাব পান। তিনি দীপক শর্মা প্রযোজিত এবং সঞ্জীব খান্না সম্পাদিত দূরদর্শনের টেলিফিল্ম *নয়ন জ্যোতি*-তে একজন অন্ধ ছেলের চরিত্রে অভিনয় করেন।

শক্তি এবং তার স্ত্রী সাই দেওধর সেলিব্রিটি নৃত্য অনুষ্ঠান *[[নাচ বলিয়ে]]*-এর প্রথম মৌসুমে অংশগ্রহণ করেছিলেন।

তিনি *ভারত কা বীর পুত্র - মহারাণা প্রতাপ* ধারাবাহিকে মহারাণা উদয় সিং চরিত্রে অভিনয় করেছিলেন। তিনি লাইফ ওকে চ্যানেলের *[[সুপারকপস ভার্সেস সুপারভিলেন|সুপারকপস ভার্সেস সুপারভিলেনস]]* ধারাবাহিকেও কাজ করেছেন।

## চলচ্চিত্রের তালিকা
### চলচ্চিত্র

### টেলিভিশন

### ওয়েব ধারাবাহিক

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:পাঞ্জাবি বংশোদ্ভূত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:দিল্লির অভিনেতা
বিষয়শ্রেণী:পাঞ্জাবি ব্যক্তি
নভলিন কুমার

**নভলিন কুমার** ভারতের মহারাষ্ট্রের একজন মানবাধিকার কর্মী ছিলেন। ২০০২ সালের ১৯ জুন মুম্বাইয়ে তাঁর অ্যাপার্টমেন্ট ভবনে তাঁকে হত্যা করা হয়।

## কর্মজীবন
নভলিন এক দশকেরও বেশি সময় ধরে থানে জেলার দেশীয় আদিবাসীদের জমি রক্ষা এবং পুনরুদ্ধারের জন্য আইনি হস্তক্ষেপের মাধ্যমে কাজ করেছেন। মুম্বাই থেকে নালা সোপারা, বিরার এবং বাসাই সহ জেলার বিভিন্ন স্থানে দ্রুত শহরতলির সম্প্রসারণ ঘটে চলেছে। অভিযোগ, জমি ও সম্পত্তি ডেভেলপাররা স্থানীয়দের কাছ থেকে জমি হস্তান্তর করার জন্য জোর করছিলেন এবং ভয় দেখিয়ে আসছিলেন। কাজের সময়, যার মধ্যে তাঁর হত্যার এক মাস আগেও, নভলিন অসংখ্য হুমকি পেয়েছিলেন।

১৯শে জুন আনুমানিক ০৭:৩০ আইএসটি (০২:০০ ইউটিসি)-তে, যখন তিনি তাঁর অ্যাপার্টমেন্ট ভবনের ছাদে তাঁর কুকুরদের নিয়ে হাঁটছিলেন, তখন ছুরি হাতে একদল লোক তাঁকে আক্রমণ করে। তাঁকে ১৯ বার ছুরিকাঘাত করা হয় এবং তিনি ঘটনাস্থলেই মারা যান। তাঁর একটি কুকুর তাঁকে বাঁচাতে গিয়ে ছুরির আঘাতে আহত হয়। তবে কুকুরটি বেঁচে গিয়েছিল।

তাঁর স্বামী, সাংবাদিক মুরলী কুমারকে পরে একই দলের সদস্যরা হত্যা করে বলে জানা গেছে। এই খুনিদের কখনও গ্রেপ্তার করা যায়নি।

## পরিণতি
নভলিনর মৃত্যুর পর, ভারতের বিভিন্ন স্থান থেকে বিশিষ্ট নাগরিক সমাজের সদস্য এবং মানবাধিকার কর্মীরা নভলিন কুমারের ন্যায়বিচারের জন্য ক্রমাগত প্রচারণা চালিয়েছিলেন। তাঁরা মহারাষ্ট্রের তৎকালীন মুখ্যমন্ত্রী বিলাসরাও দেশমুখকে একটি প্রকাশ্য চিঠি লিখে হত্যাকাণ্ডের প্রতি তাঁর দৃষ্টি আকর্ষণ করেন এবং ন্যায়বিচারের দাবি জানান।

২০০৩ সালের জানুয়ারিতে, পাবলিক কনসার্ন ফর গভর্নেন্স ট্রাস্ট, নভলিন কুমারকে মরণোত্তরভাবে এক লক্ষ ভারতীয় টাকা (প্রায় ২১০০ মার্কিন ডলার) প্রদান করে। এই সংস্থাটি  প্রতি বছর অন্যায় ও শোষণের বিরুদ্ধে লড়াইয়ের জন্য পুরস্কার প্রদান করে।

## তথ্যসূত্র

বিষয়শ্রেণী:মহারাষ্ট্রের নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় খুনের শিকার
বিষয়শ্রেণী:ভারতীয় মানবাধিকার কর্মী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:২০০২-এ মৃত্যু
বিষয়শ্রেণী:১৯৪০-এর দশকে জন্ম
সময়রক্ষক

**সময়রক্ষক** বলতে এমন একজন ব্যক্তিকে বোঝায় যিনি অতিক্রান্ত সময় পরিমাপ করেন। সাধারণত তিনি একটি ঘড়ি বা বিরামঘড়ির সহায়তায় এই কাজটি সম্পাদন করেন।

## কাজ

### ক্রীড়া
একজন সময়রক্ষক কোনও খেলার অতিক্রান্ত সময় ও অবশিষ্ট সময় লিপিবদ্ধ করে থাকেন। মার্কিন ফুটবলের ক্ষেত্রে মূল খেলার ঘড়ির পাশাপাশি খেলার অন্যান্য কাজের ঘড়ি যেমন নির্দিষ্ট দানের ঘড়ি (প্লে-ক্লক), মাঠে অতিবাহিত সময়ের ঘড়ি (পিচ-ক্লক), বল মারার ক্ষণগণনা ঘড়ি (শট-ক্লক), ইত্যাদির দায়িত্বেও তিনি থাকতে পারেন। তারা মাঠের খেলার ফলাফলের উপর নজর রাখেন এবং সর্বদা খেলার সালিশকারক বা বিচারকের (রেফারি) সাথে সময়ের ব্যাপারে যোগাযোগ বজায় রাখেন।

### ব্যবসা
ব্যবসার ক্ষেত্রে একজন সময়রক্ষক বলতে এমন একজন কর্মচারীকে বোঝায়, যিনি সাধারণত কর্মসময়-মাপক ঘড়ি (টাইম-ক্লক) ব্যবহার করে কর্মচারীরের কাজের সময় অনুসরণ করেন। সময় সংক্রান্ত এই উপাত্তগুলি চাকুরি দানকারী প্রতিষ্ঠানকে তার শ্রমশক্তির সম্পর্কে অন্তর্দৃষ্টি প্রদান করে, যার উপর ভিত্তি করে প্রতিষ্ঠানটি উৎপাদনশীলতা বৃদ্ধি ও শ্রমব্যয় হ্রাস করার উদ্দেশ্যে  ক্রিয়াপদ্ধতি-সংক্রান্ত বিভিন্ন সিদ্ধান্ত নিতে পারে।

## আরও দেখুন
* পারমাণবিক ঘড়ি 
* দাবার ঘড়ি 
* সময়রক্ষক যন্ত্রের ইতিহাস 
* সম্পূর্ণ স্বয়ংক্রিয় সময় 
* ঘড়িনির্মাণ বিদ্যা 
* সালিশকারক (রেফারি) 
* সময়জ্ঞান 
* বিরামঘড়ি 
* কর্মঘণ্টামাপক ঘড়ি 
* ঘড়িমাপক যন্ত্র 
* কালপত্র 
* সময় অনুসরণকারী সফটওয়্যার 

## বহিঃসংযোগ

* 
* A Walk Through Time at the National Institute of Standards and Technology
* "Treatise for Observers on Constructing the Circle of Projection" is a manuscript, in Arabic, from 1473, about timekeeping.

বিষয়শ্রেণী:ক্রীড়া-সংক্রান্ত পেশা ও ভূমিকা
বিষয়শ্রেণী:ক্রীড়া-সংক্রান্ত দায়িত্ব পালন
বিষয়শ্রেণী:সময়রক্ষণ
বাচ্চা মৃত্যু

thumb|upright=1.6|বাচ্চা মৃত্যুর হার (২০১৭)

**বাচ্চা মৃত্যু** () বলতে জন্মের এক বছরের মধ্যে বাচ্চাদের মৃত্যুকে বোঝায়। বাচ্চা মৃত্যুর হার বলতে ১,০০০টি জ্যান্ত বাচ্চার মধ্যে জন্ম থেকে এক বছর পর্যন্ত মৃত্যুর সম্ভাবনাকে বোঝায়। একইভাবে, শিশুমৃত্যুর হার (বা অনূর্ধ্ব-পাঁচ মৃত্যুহার) বলতে ১,০০০টি জ্যান্ত শিশুর মধ্যে জন্ম থেকে পাঁচ বছর পর্যন্ত মৃত্যুর সম্ভাবনাকে বোঝায়।

বাচ্চা মৃত্যুর বিভিন্ন কারণের মধ্যে রয়েছে অপরিণত জন্ম, নবজাতক শ্বাসকষ্ট, নিউমোনিয়া, নবজাতক রোগ, উদরাময়, ম্যালেরিয়া, হাম, অপুষ্টি, জন্মগত ত্রুটি, গর্ভাশয়ভ্রংশ ইত্যাদি রয়েছে। গর্ভাবস্থায় ধূমপান বাচ্চা মৃত্যুর সর্বপ্রধান প্রতিরোধযোগ্য কারণের মধ্যে অন্যতম। এছাড়া এছাড়া গর্ভবতীর শিক্ষার স্তর, পারিবেশিক অবস্থা, রাজনৈতিক অবকাঠামো এবং চিকিৎসার সুযোগের মতো পারিপার্শ্বিক উপাদানও বাচ্চা মৃত্যুতে অবদান রাখে। পয়ঃনিষ্কাশন ব্যবস্থার উন্নয়ন, পরিষ্কার পানীয় জলের অধিকার, সংক্রামক রোগের বিরুদ্ধে অনাক্রম্যতা এবং অন্যান্য জনস্বাস্থ্যমূলক ব্যবস্থা বাচ্চা মৃত্যুর হারকে কমাতে সাহায্য করে।

১৯৯০ সালে বিশ্বজুড়ে ৮৮ লাখ অনূর্ধ্ব এক বছর বয়স্ক বাচ্চার মৃত্যু হয়েছিল, যেখানে ১ কোটি ২৬ লাখ অনূর্ধ্ব পাঁচ বছর বয়স্ক শিশুর মৃত্যু হয়েছিল। ১৯৫০ সালে প্রতি ১,০০০ জীবিত জন্মে বৈশ্বিক বাচ্চা মৃত্যুর হার ৬৫, যা ২০১৫ সালে কমে দাঁড়াল ২৯।

## আরও দেখুন
* শিশুমৃত্যু অনুযায়ী সার্বভৌম রাষ্ট্র ও নির্ভরশীল অঞ্চলের তালিকা

## তথ্যসূত্র
এনজিসি ৬২৬১

**NGC 6261** হল হারকিউলিস নক্ষত্রমণ্ডলের একটি লেন্টিকুলার গ্যালাক্সি ।  এটি সৌরজগৎ থেকে ৪৭ কোটি আলোকবর্ষ দূরে অবস্থিত এবং এর ব্যাস আনুমানিক ২০০,০০০ আলোকবর্ষ। 

ফরাসি জ্যোতির্বিদ এডুয়ার্ড স্টিফান ১৮৮০ সালের ১৩ জুলাই NGC 6261 গ্যালাক্সিটি আবিষ্কার করেন।  SIMBAD ডেটাবেজ অনুযায়ী, এটি একটি LINER গ্যালাক্সি, যার কেন্দ্রে এমন এক ধরনের নির্গমন স্পেকট্রাম রয়েছে যেখানে দুর্বলভাবে আয়নিত পরমাণুর প্রশস্ত রেখা দেখা যায়।

## সুপারনোভা
NGC 6261 গ্যালাক্সিতে দুটি সুপারনোভা আবিষ্কৃত হয়েছে: SN 2007hu এবং SN 2008dt।

### SN 2007hu
SN 2007hu সুপারনোভাটি ৯ সেপ্টেম্বর ২০০৭ সালে জ্যোতির্বিদ এরনেস্তো গুইডো, এ. সেহগাল এবং টিম পাকেট আবিষ্কার করেন। এর উজ্জ্বলতা ছিল ১৭.৭ মাত্রার এবং এটি গ্যালাক্সির কেন্দ্র থেকে ১.৩ আর্কসেকেন্ড পশ্চিম ও ১.৪ আর্কসেকেন্ড উত্তর দিকে অবস্থান করছিল। এটি একটি টাইপ লা সুপারনোভা ছিল।

### SN 2008dt
ক্যালিফোর্নিয়া বিশ্ববিদ্যালয়, বার্কলির, জ্যোতির্বিদ ডি. ম্যাডিসন, ডব্লিউ. লি এবং এ. ভি. ফিলিপেনকো ৩০ জুন ২০০৮ সালে SN 2008dt সুপারনোভাটি আবিষ্কার করেন। এর উজ্জ্বলতা ছিল ১৭.২ মাত্রার এবং এটি গ্যালাক্সির কেন্দ্র থেকে ১.০ আর্কসেকেন্ড পূর্ব ও ৫.৫ আর্কসেকেন্ড দক্ষিণে অবস্থান করছিল। এটি একটি টাইপ লা সুপারনোভা ছিল।

## তথ্যসূত্র

বিষয়শ্রেণী:পিজিসি বস্তু
বিষয়শ্রেণী:ইউজিসি বস্তু
বিষয়শ্রেণী:এনজিসি বস্তু
ইন্টারনেট অফ-ব্রডওয়ে ডেটাবেজ

**ইন্টারনেট অফ-ব্রডওয়ে ডাটাবেস** (**আইওবিডিবি**), যা পূর্বে **লর্টেল আর্কাইভ** নামেও পরিচিত ছিল, হল একটি অনলাইন ডেটাবেস যা ব্রডওয়ের বাইরে প্রদর্শিত থিয়েটার প্রযোজনাগুলিকে তালিকাভুক্ত করে।

আইওবিডিবি-এর অর্থায়ন এবং বিকাশ অলাভজনক লুসিল লর্টেল ফাউন্ডেশন দ্বারা করা হয়েছে, যা অভিনেত্রী এবং নাট্য প্রযোজক লুসিল লর্টেলের সম্মানে নামকরণ করা হয়েছে।

## আরো দেখুন

* ইন্টারনেট ব্রডওয়ে ডেটাবেস (আইবিডিবি)
* ইন্টারনেট থিয়েটার ডেটাবেস (আইটিডিবি)
* ইন্টারনেট মুভি ডেটাবেস (আইএমডিবি)

## তথ্যসূত্র

## বহিঃসংযোগ

* 

বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বিষয়শ্রেণী:অনলাইন ডাটাবেজ
বিষয়শ্রেণী:থিয়েটার ডেটাবেস
বিষয়শ্রেণী:মার্কিন যুক্তরাষ্ট্রের নাট্য সংগঠন
বিষয়শ্রেণী:মার্কিন যুক্তরাষ্ট্রের অনলাইন আর্কাইভ
বিষয়শ্রেণী:অফ-ব্রডওয়ে
মোহাম্মদ ফারিস

**মোহাম্মদ ফারিস** একজন ইসলামিক মোটিভেশনাল স্পিকার। একই সাথে ProductiveMuslim.com এর প্রতিষ্ঠাতা এবং একজন লেখক।
## প্রাথমিক জীবন
মোহাম্মদ ফারিস তানজানিয়ায় (পূর্ব আফ্রিকা) জন্মগ্রহণ করেন। মি ফারিস জীবনের বেশিরভাগ সময় সৌদি আরবে কাটিয়েছেন। তিনি ইংল্যান্ডের ব্রিস্টল বিশ্ববিদ্যালয়ে অর্থ ও বিনিয়োগে স্নাতকোত্তর ডিগ্রি অর্জন করছিলেন।

## ক্যারিয়ার জীবন
২০০৭ সালে নভেম্বরের এক ভোরে তার মাথায় দুটি শব্দ ভেসে উঠে "প্রোডাক্টিভ মুসলিম"। এই শব্দটি শুনে তিনি এতটাই উত্তেজিত হয়ে পড়লেন যে তিনি ProductiveMuslim.com ডোমেইন নামটি নিবন্ধন করার এবং একটি ব্যক্তিগত ব্লগ চালু করার সিদ্ধান্ত নিলেন যেখানে তিনি কীভাবে একটি প্রোডাক্টিভ জীবনযাপন করতে হয় সে সম্পর্কে তার চিন্তাভাবনা এবং ধারণাগুলি শেয়ার করবেন। কিন্তু দুই মাস পরে, তিনি ব্লগটি বন্ধ করে দেন। তিনি ভেবেছিলেন ব্লগটি অর্থহীন এবং এটি করে কোনো লাভ নেই।

ছয় মাস পর ১০ বছর বয়সী একটি ছেলে তাকে ইমেল করে তার ব্লগ সম্পর্কে জিজ্ঞাসা করে যে সে তার একজন ভক্ত! ফারিস বিশ্বাস করতে পারছিল না যে এমন কেউ আছে যে তার ব্লগ পড়ে এবং তা থেকে উপকৃত হয়। তিনি নবী মুহাম্মদ (সাঃ) এর একটি হাদিস পড়েন যেখানে বলা হয়েছে: " আমার উম্মতের জন্য ভোরবেলা বরকতময় " (তিরমিযী), এবং এটি যেন তাকে একটি বজ্রপাতের মতো আঘাত হানে।
দুটি ঘটনার ফলে ফারিস আবারও ProductiveMuslim.com শুরু করার কথা পুনর্বিবেচনা করতে বাধ্য হয়

২০১১ সালে, ফারিস যুক্তরাজ্যে ProductiveMuslim.com কে "Productive Muslim Ltd" নামে প্রতিষ্ঠিত করেন এবং বিশ্বের বিভিন্ন শহরে এবং অনলাইনে উৎপাদনশীলতা কর্মশালা প্রদান শুরু করেন।

২০১৫ সালে, ফারিস একটি বহুজাতিক ইসলামী ব্যাংকে তার পূর্ণকালীন কর্মজীবন ছেড়ে দিয়ে তার পরিবারের সাথে মার্কিন যুক্তরাষ্ট্রে চলে যাওয়ার সিদ্ধান্ত নেন, যেখানে তিনি তার "দ্য প্রোডাক্টিভ মুসলিম: হোয়ার ফেইথ মিটস প্রোডাক্টিভিটি" বইটি প্রকাশ করেন এবং "দ্য প্রোডাক্টিভ মুসলিম কোম্পানি" কে তার ডালাস-ভিত্তিক প্রোডাক্টিভিটি প্রশিক্ষণ এবং এক্সিকিউটিভ কোচিং কোম্পানি, লিডিং প্রোডাক্টিভ লাইভস এলএলসি-এর একটি ধর্ম-ভিত্তিক পেশাদার প্রশিক্ষণ ব্র্যান্ড হিসেবে পুনঃপ্রবর্তন করেন। 

তার সর্বশেষ বই, "দ্য বারাকাহ ইফেক্ট", বারাকাহ জীবনযাপনের উপর বছরের পর বছর ধরে গবেষণা, প্রশিক্ষণ এবং প্রশিক্ষণের বিবরণ তুলে ধরে এবং পাঠকদের কম দিয়ে বেশি জীবনযাপনের একটি নতুন দৃষ্টিভঙ্গি প্রদান করে।

## অর্জন
২০১৪ সালে, দ্য রয়েল ইসলামিক স্ট্র্যাটেজিক স্টাডিজ সেন্টার তাকে বিশ্বের ৫০০ প্রভাবশালী মুসলিমদে তালিকায় স্থান দেয়। ২০১৬ সালে, দুবাই সরকার তাকে বিশ্বব্যাপী ইসলামী অর্থনীতির উন্নয়নে গুরুত্বপূর্ণ অবদানের জন্য মিডিয়া বিভাগে ২০১৬ সালের ইসলামিক অর্থনীতি পুরস্কার প্রদান করে। তিনি ১৫ টিরও বেশি দেশে সেমিনার এবং কর্মশালা প্রদান করেছেন এবং আন্তর্জাতিক মিডিয়া এবং TEDx মঞ্চে স্থান পেয়েছেন।

## আরো দেখুন
দ্য প্রোডাক্টিভ মুসলিম

## তথ্যসূত্র

বিষয়শ্রেণী:তানজানিয়ান মুসলিম
বিষয়শ্রেণী:ইসলাম ও বিজ্ঞান
বিষয়শ্রেণী:ইসলাম
বিষয়শ্রেণী:মুসলিম সৃষ্টিবাদী
বিষয়শ্রেণী:ধর্ম ও বিজ্ঞান সম্পর্কিত লেখক
বিষয়শ্রেণী:বিশ্বের সবচেয়ে প্রভাবশালী ৫০০ জন মুসলিম
শক্তি আরুলানন্দম

**অরুলমোঝি** (জন্ম ১৯৬২), **শক্তি আরুলানন্দম** ছদ্মনামে অধিক পরিচিত, একজন ভারতীয় পরিবেশ নারীবাদী কবি, লেখিকা ও চিত্রশিল্পী, যিনি তামিলনাড়ু রাজ্য থেকে আগত। তাঁর কবিতার জন্য তিনি তাঞ্জাই প্রকাশ পুরস্কার, সিকরাম পুরস্কার এবং তিরুপ্পুর আরিমা শক্তি পুরস্কারে ভূষিত হয়েছেন। আরুলানন্দম একজন সফল শিল্পী হিসেবেও পরিচিত, যার চিত্রকর্ম বহু ছোট পত্রিকায় প্রকাশিত হয়েছে। দ্য হিন্দুর মতে, তাঁর শ্রমজীবী পটভূমি, শ্রমের মর্যাদা, শিল্প ও চিন্তার জগতের প্রতি অনুরাগ তাঁর তামিল সাহিত্যতে গুরুত্বপূর্ণ ছাপ রেখেছে।

## জীবনী
তাঁর জন্ম তামিলনাড়ুর সালেম জেলার সেভ্বাইপেট্টাই গ্রামে। জীবিকা নির্বাহের জন্য তিনি বৈদ্যুতিক যন্ত্র মেরামতের কাজ শুরু করেন, তিনি বিবাহ করেননি। তাঁর বক্তব্য অনুযায়ী, নবম শ্রেণিতে পড়ার সময় তাঁর মা মারা যাওয়ার পর তাঁকে পড়াশোনা ছেড়ে গৃহকর্মে মনোযোগী হতে হয়। পরে তিনি সিদ্ধান্ত নেন বিয়ে না করার, কারণ তিনি ঐতিহ্যবাহী “স্বামীর সেবায়” জীবন কাটাতে চাননি। ছোট থেকেই তিনি তামিল লেখক জয়কান্তন ও অকিলান-এর লেখা পড়েছেন। পরে টাইপিং চাকরির জন্য তিনি দশম শ্রেণির (মাধ্যমিক) পরীক্ষা পাশ করেন। একই সময়ে তিনি একটি বৈদ্যুতিক মেরামত দোকানে সহকারী হিসেবে কাজ শুরু করেন এবং নিজেই মেরামত শিখে ফেলেন, কারণ এই পেশায় নির্দিষ্ট কর্মঘণ্টা ছিল না, তিনি অবসরে পড়া, লেখা ও আঁকায় সময় দিতে পারতেন। তাঁর প্রথম কবিতা প্রকাশিত হয় যখন তাঁর বয়স ১৭-১৮ বছর, এটি *[[মালাই মালার]]* পত্রিকায় প্রকাশিত হয়। ২০১৯ সালের জানুয়ারি পর্যন্ত আরুলানন্দমের তিনটি কবিতার সংকলন ও পঁচিশটি ছোটগল্প প্রকাশিত হয়েছে।

## নির্বাচিত রচনা
* *ইরুন্মাইইলিরুন্তু* (*অন্ধকার থেকে*)  
* *পরবাইকাল পুরাক্কনিথা নগরাম* (*পাখিহীন নগরী*)  
* *তোডুভানামাত্রা কাদাল* (*সীমাহীন সাগর*)

## সূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল কবি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় নারী কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:২১শ শতাব্দীর ভারতীয় ছোটগল্পকার
বিষয়শ্রেণী:ভারতীয় নারী ছোটগল্পকার
রঞ্জিত রঞ্জন

**রঞ্জিত রঞ্জন** (জন্ম ৭ই জানুয়ারী ১৯৭৪) যিনি **রঞ্জিতা** নামেও পরিচিত, হলেন একজন ভারতীয় রাজনীতিবিদ যিনি ছত্তিশগড় থেকে রাজ্যসভার সংসদ সদস্য হিসেবে দায়িত্ব পালন করছেন। তিনি ভারতীয় জাতীয় কংগ্রেস দলের হয়ে বিহারের সুপৌল থেকে সংসদ সদস্য হিসেবে ১৪তম লোকসভার সদস্য ছিলেন।

তিনি রাজনীতিবিদ রাজেশ রঞ্জনকে বিয়ে করেছেন, যিনি পাপ্পু যাদব নামে বেশি পরিচিত। পাপ্পু যাদব চারবার লোকসভা নির্বাচনে জয়ী এবং ১৬তম লোকসভা নির্বাচনেও বিহারের মাধেপুরা আসন থেকে রাষ্ট্রীয় জনতা দলের একজন স্বতন্ত্র প্রার্থী হিসেবে জয়ী হয়েছেন।

১৪তম লোকসভায়, তিনি উত্তর বিহারের সহর্সার সবচেয়ে কম বয়সী সাংসদদের মধ্যে একজন ছিলেন। যদিও কংগ্রেসের তারকা প্রচারক, সোনিয়া গান্ধী এবং রাহুল গান্ধী, সুপৌলে তাঁর হয়ে প্রচার করেননি, তবুও তিনি নিজের শক্তিতে ৩৩২৯২৭ ভোট পেতে সক্ষম হন এবং তাঁর পরের প্রতিদ্বন্দ্বী জেডি(ইউ) এর দিলশ্বর কামাইত এবং বিজেপির কামেশ্বর চৌপালের বিরুদ্ধে নির্বাচনে জয়লাভ করেন।

## জীবন
রঞ্জনের জন্ম মধ্যপ্রদেশের রেওয়ায়। তিনি জম্মুতে বড় হয়ে উঠেছেন, পাঞ্জাবে পড়াশোনা করেছেন এবং দিল্লিতে স্থায়ীভাবে বসবাস করেন। অধিকন্তু, তাঁর পূর্বপুরুষরা ছিলেন কাশ্মীরি পণ্ডিত এবং শিখ ধর্মাবলম্বী।

রাজেশ রঞ্জন বা পাপ্পু শিখ ধর্ম গ্রহণ করেন এবং তাঁকে বিয়ে করেন।

বিয়ের এক বছর পর, তিনি ১৯৯৫ সালে বিধানসভা নির্বাচনে প্রতিদ্বন্দ্বিতা করেন, কিন্তু হেরে যান। এর পর তিনি ১৯৯৯ সালে পাপ্পু যাদবের নির্বাচনী প্রচারণায় জড়িত ছিলেন। ২০০৪ সালে, তিনি আবারও নির্বাচনে অংশ নেন, উত্তর বিহারের সহর্সা থেকে, যেটি পাপ্পুর শক্ত ঘাঁটি পূর্ণিয়ার কাছে।

তবে, ২০০৯ সালে, তিনি নিকটবর্তী সুপৌল নির্বাচনী এলাকায় চলে যান, কারণ তিনি এবং তাঁর স্বামী উভয়েই ভারতীয় জাতীয় কংগ্রেসে চলে যান। তবে এবার তিনি জনতা দল (ইউনাইটেড) এর বিশ্বমোহন কুমারের কাছে ১.৫ লক্ষেরও বেশি ব্যবধানে হেরে যান।

২০১৪ সালের নির্বাচনে রঞ্জিতা রঞ্জন কংগ্রেস প্রার্থী হিসেবে সুপৌল আসন থেকে জেডি(ইউ) প্রতিদ্বন্দ্বী দিলেশ্বর কামাইতকে প্রায় ৬০,০০০ ভোটে পরাজিত করে লোকসভায় স্থান পান।

২০১৬ সালের নারী দিবসে, তিনি তাঁর হার্লে ডেভিডসন বাইকে চড়ে সংসদে এসেছিলেন।

## তথ্যসূত্র

## বহিঃসংযোগ

* রঞ্জিত রঞ্জন অফিসিয়াল ওয়েবসাইট 
* ভারতীয় সংসদের ওয়েবসাইটে অফিসিয়াল জীবনীমূলক স্কেচ
* ইন্ডিয়া টুডে-তে সাম্প্রতিক কভার স্টোরি
* ১৫তম লোকসভা মাধেপুরার সাংসদ শ্রী রাজেশ রঞ্জনের অফিসিয়াল ওয়েবসাইট 

বিষয়শ্রেণী:রাজ্যসভার নারী সদস্য
বিষয়শ্রেণী:লোকসভার নারী সদস্য
বিষয়শ্রেণী:ছত্তিশগড়ের রাজনীতিতে নারী
বিষয়শ্রেণী:ছত্তিশগড়ের রাজ্যসভা সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:বিহারের লোকসভা সদস্য
বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ
বিষয়শ্রেণী:ষোড়শ লোকসভার সদস্য
বিষয়শ্রেণী:লোক জনশক্তি পার্টির রাজনীতিবিদ
বিষয়শ্রেণী:বিহারের রাজনীতিতে নারী
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:অপর্যালোচিত অনুবাদসহ পাতা
আশা দেবী আর্যনায়কম

**আশাদেবী আরুলানায়কম** (১৯০১–১৯৭২) ছিলেন একজন ভারতীয় স্বাধীনতা সংগ্রামী, শিক্ষাবিদ এবং গান্ধীবাদী। তিনি মহাত্মা গান্ধীর সেবাগ্রাম এবং বিনোবা ভাবের ভূদান আন্দোলনের সঙ্গে ঘনিষ্ঠভাবে যুক্ত ছিলেন।

## জীবনী
তাঁর জন্ম ১৯০১ সালে, তৎকালীন ব্রিটিশ ভারতের লাহোর (বর্তমানে পাকিস্তান) শহরে। তাঁর পিতা ফণীভূষণ অধিকারী ছিলেন এক জন অধ্যাপক এবং মাতা সরজুবালা দেবী। শৈশব কেটেছে লাহোর ও পরে বনারসে। তিনি বাড়িতেই পড়াশোনা করেন এবং এম.এ. ডিগ্রি অর্জন করেন। এরপর তিনি বারাণসীর উইমেন্স কলেজে অধ্যাপিকা হিসেবে যোগ দেন। কিছুদিন পর শান্তিনিকেতনে ছাত্রীদের দেখাশোনার দায়িত্ব নেন এবং সেখানেই তিনি রবীন্দ্রনাথ ঠাকুরের ব্যক্তিগত সচিব, শ্রীলঙ্কান ই. আর. ডব্লিউ. আরুলানায়কমের সঙ্গে পরিচিত হয়ে তাঁকে বিয়ে করেন। তাঁদের দুই সন্তান ছিল। এই সময়েই তিনি গান্ধীর আদর্শে অনুপ্রাণিত হন এবং স্বামীসহ সেবাগ্রাম আশ্রমে যোগ দেন। প্রথমে তিনি মারওয়াড়ি বিদ্যালয়ে শিক্ষকতা করেন, পরে নাই তালিম মতবাদের আদর্শে উদ্বুদ্ধ হয়ে হিন্দুস্তানি তালিমি সংঘ-এ কাজ শুরু করেন। ১৯৫৪ সালে ভারত সরকার সমাজসেবায় তাঁর অবদানের জন্য তাঁকে পদ্মশ্রী সম্মানে ভূষিত করে, যা ছিল পদ্ম পুরস্কারের প্রথমদিকের প্রাপকদের মধ্যে একটি।

আশাদেবী আরুলানায়কম তাঁর জীবনে দুইটি গ্রন্থ প্রকাশ করেন—*দ্য টিচার: গান্ধী* এবং *শান্তি-সেনা: ডি ইন্ডিশে ফ্রিডেনসভেয়ার*। উভয় গ্রন্থই মহাত্মা গান্ধী-সংক্রান্ত। তিনি ১৯৭২ সালে পরলোকগমন করেন।

## সূত্র

## আরও পড়ুন
* 
* 

বিষয়শ্রেণী:১৯০১-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:জনসাধারণের কাজে পদ্মশ্রী প্রাপক
বিষয়শ্রেণী:ভারতীয় সমাজকর্মী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:লাহোরের ব্যক্তি
বিষয়শ্রেণী:২০শ শতাব্দীর ভারতীয় শিক্ষা তাত্ত্বিক
বিষয়শ্রেণী:২০শ শতাব্দীর ভারতীয় মহিলা শিক্ষা তাত্ত্বিক
বিষয়শ্রেণী:ভারতীয় অ-কল্পকাহিনী লেখিকা
বিষয়শ্রেণী:ভারতীয় নারী জীবনীকার
বিষয়শ্রেণী:২০শ শতাব্দীর ভারতীয় জীবনীকার
বিষয়শ্রেণী:২০শ শতাব্দীর ভারতীয় নারী বিজ্ঞানী
শিরীষ আত্রে-পাই

**শিরীষ পাই** (১৫ নভেম্বর ১৯২৯ – ২ সেপ্টেম্বর ২০১৭) ছিলেন ভারতের মহারাষ্ট্রের একজন সামাজিক কর্মী এবং লেখিকা। তিনি মারাঠি এবং ইংরেজি ভাষায় লিখতেন, তবে মূলত মারাঠি ভাষায়।

## প্রারম্ভিক জীবন
শিরীষ ছিলেন আচার্য আত্রে'র বড় মেয়ে। তিনি মুম্বাইয়ের সরকারি আইন কলেজ থেকে আইন বিষয়ে স্নাতক ডিগ্রি অর্জন করেন।

## কর্মজীবন
তিনি তাঁর পিতার সংবাদপত্র *মারাঠা*-তে সাংবাদিক হিসেবে যোগ দেন। তিনি সোভিয়েত চিন্তা এবং জীবনযাত্রা দ্বারা গভীরভাবে প্রভাবিত হন এবং সোভিয়েত ইউনিয়ন এবং অন্যান্য পূর্ব ইউরোপীয় দেশগুলিতে ভ্রমণ করেন। পিতা আত্রের সাথে শিরীষ সংযুক্ত মহারাষ্ট্র আন্দোলনে গুরুত্বপূর্ণ ভূমিকা পালন করেছিলেন।

## সাহিত্য রচনা
তিনি একাধিক বই লিখেছেন, যার মধ্যে তার কবিতার সংগ্রহও অন্তর্ভুক্ত। ১৯৭৫ সালে তিনি মারাঠি সাহিত্যে হাইকু কবিতা শৈলীর প্রবর্তন করেন। তিনি জাপানি হাইকু কবিতাও মারাঠি এবং ইংরেজিতে অনুবাদ করেছেন।

২০১১ সালের জুনে একটি সংবাদপত্রের সাক্ষাৎকারে তিনি প্রকাশ করেছিলেন যে, তিনি স্কুলে পড়াকালীন সময়ে কবিতা লেখার কাজ শুরু করেছিলেন এবং এই বিষয়ে তার পিতার কাছ থেকে বিপুল উৎসাহ পেয়েছিলেন।

## পরিবার
শিরীষ পাইয়ের বিবাহ হয়েছিল আইনজীবী এবং সাংবাদিক ভেঙ্কটেশ পাইয়ের সঙ্গে। তাঁদের দুটি ছেলে, রাজেন্দ্র পাই এবং বিক্রমাদিত্য পাই, যারা উভয়ই আইনজীবী। তিনি মুম্বাইতে বসবাস করেছেন এবং সেখানেই মৃত্যুবরণ করেন।

## তথ্যসূত্র

## বহিরঙ্গন লিঙ্ক
নিম্নলিখিত ওয়েব পৃষ্ঠাটি শিরীষ পইয়ের বইয়ের তালিকা দেয়:

বিষয়শ্রেণী:১৯২৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:মারাঠি ভাষার লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:পুনে শহরের লেখক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় নারী কবি
বিষয়শ্রেণী:মহারাষ্ট্রের কবি
বিষয়শ্রেণী:মহারাষ্ট্রের লেখিকা
কালাপানি বধ্যভূমি

**কালাপানি বধ্যভূমি** বাংলাদেশের ঢাকার মিরপুরের ১২ নম্বর সেকশনে অবস্থিত বাংলাদেশের স্বাধীনতা যুদ্ধের একটি বধ্যভূমি। বর্তমানে কালাপানির একাংশ শহীদবাগ নামে পরিচিত। ৭১ সালে স্বাধীনতার পর এই বধ্যভুমি থেকে উদ্ধার করা হয় ৮১ বস্তা লাশ।

স্বাধীনতা পরবর্তীতে স্থানীয় মিলন সংঘ ক্লাবের উদ্যোগে শহীদদের স্মৃতির প্রতি শ্রদ্ধা জানিয়ে কালাপানির নাম রাখা হয়েছিল শহীদবাগ। ড. সুকুমার বিশ্বাস রচিত 'একাত্তরের বধ্যভূমি ও গণকবর' এবং মিরাজ মিজু রচিত 'মিরপুরের ১০ বধ্যভূমি' শীর্ষক বইয়ে বলা হয়, “মিরপুরের সমস্ত বধ্যভূমির মধ্যে সবচেয়ে ব্যাপক সংখ্যক লাশ পাওয়া গিয়েছিল কালাপানি বধ্যভূমি থেকে। মুক্তিযুদ্ধের সময়ে জামায়াত নেতা এ জি খান, বিহারী আখতার গুন্ডা, মাস্তানা ও সরফু গুণ্ডার নেতৃত্বে কালাপানিতে প্রতিদিনই গণহত্যা সংগঠিত হয়েছিল। এছাড়া ঢাকার অন্যান্য স্থানে হত্যা করা শহীদদের লাশও কালাপানির জলাশয়, নিচু ভূমি ও আশেপাশের বাড়ির কুয়াতে ফেলতো পাকিস্তানি সেনারা।”

কালাপানি বধ্যভূমির একাংশ জুড়ে শহীদবাগ পানির পাম্পের অবস্থান। ১৯৭২ সালের ৩০ জানুয়ারি মিরপুর মুক্তকরণের সময়ে বিহারীদের সঙ্গে সেনাবাহিনী ও পুলিশের যে যুদ্ধ হয় সেই যুদ্ধে বিহারীদের অতর্কিত হামলায় এই পানির ট্যাংকির কাছেই শহীদ হয়েছিলেন প্রখ্যাত চলচ্চিত্রকার জহির রায়হান।

গণহত্যা গবেষক ডা. এম এ হাসান ডেইলি স্টারকে বলেন, 'কালাপানির ঢাল ও কালসী গ্রামের মতো এত বৃহৎ বধ্যভূমি দেশের আর কোথাও পাওয়া যাবে না। সেখানে এতো সংখ্যক লাশ পড়ে ছিল যে তা গণনা করা সম্ভব ছিল না। কেবল সাধারণ মানুষই নয়, মিরপুর মুক্ত করতে গিয়ে আমার ভাই লেফটেন্যান্ট সেলিমসহ যে ৪১ জন সেনা সদস্য শহীদ হয়েছিলেন তাদের বেশিরভাগই ওখানে শহীদ হয়েছিলেন।

বর্তমানে পুরো কালাপানি বধ্যভূমিতে গড়ে উঠেছে আবাসিক এলাকা, সমস্ত ঝিল, জলাশয় ও নিচু স্থান ভরাট করে উঠেছে বহুতল ভবন। পুরো এলাকা জুড়ে রয়েছে বিভিন্ন দখলদার হাউজিংয়ের অবস্থান।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:বাংলাদেশের বধ্যভূমি
বুদাপেস্ট করভিনাস বিশ্ববিদ্যালয়

**বুদাপেস্ট করভিনাস বিশ্ববিদ্যালয়** (হাঙ্গেরিয়ান: Budapesti Corvinus Egyetem) বুদাপেস্ট, হাঙ্গেরির একটি বেসরকারি গবেষণা বিশ্ববিদ্যালয়।  ১৯৪৮ সাল থেকে বুদাপেস্ট এবং সিকেসফেলিয়ারবার-এ পরিচালিত ব্যবসায় প্রশাসন, অর্থনীতি এবং সামাজিক বিজ্ঞানের উপর প্রাথমিক ফোকাস সহ এই বিশ্ববিদ্যালয়ে বর্তমানে প্রায় ৯৬০০ শিক্ষার্থী অধ্যায়নরত রয়েছে। করভিনাস বিশ্ববিদ্যালয় ছয়টি অনুষদে অধীনে স্নাতক, স্নাতক, স্নাতকোত্তর এবং ডক্টরেট হাঙ্গেরীয়, ইংরেজি, ফরাসি এবং জার্মান ভাষায় ডিগ্রী প্রদান করে। 
## ইতিহাস
## অনুষদ এবং বিভাগ
## গবেষণা
## বিশেষায়িত কলেজ
## শিক্ষার্থী সংগঠন
## তথ্যসূত্র

বিষয়শ্রেণী:হাঙ্গেরির বিশ্ববিদ্যালয় ও কলেজ
বিষয়শ্রেণী:১৯২০-এ হাঙ্গেরিতে প্রতিষ্ঠিত
বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯২০-এ প্রতিষ্ঠিত বিশ্ববিদ্যালয় ও কলেজ
সরোজিনী বাবর

**সরোজিনী বাবর** (৭ জানুয়ারি ১৯২০ – ২০ এপ্রিল ২০০৮) ছিলেন একজন মারাঠি লেখক এবং মহারাষ্ট্রের রাজনীতিবিদ।

ড. বাবর ৭ জানুয়ারি ১৯২০ তারিখে মহারাষ্ট্রের সাংলী জেলার বাগানি গ্রামে জন্মগ্রহণ করেন। তিনি ইসলামপুরে  মাধ্যমিক পড়াশোনা শেষ করার পর পুনের এস.পি কলেজ ভর্তি হন এবং ১৯৪৪ সালে মুম্বাই বিশ্ববিদ্যালয় থেকে স্নাতক ডিগ্রি অর্জন করেন। পরে তিনি মুম্বাই বিশ্ববিদ্যালয় থেকে তার মাস্টার্স এবং ডক্টরাল ডিগ্রি লাভ করেন।

তিনি ১৯৫২–৫৭ এবং ১৯৬৩–৬৬ সময়কালে মহারাষ্ট্র রাজ্য বিধানসভা সদস্য ছিলেন। তিনি ১৯৬৮–৭৪ সময়কালে ভারতের রাজ্যসভার সদস্যও ছিলেন। ড. বাবর মহারাষ্ট্র রাজ্য লোকসাহিত্য কমিটি, মহারাষ্ট্র সাহিত্য পরিষদ এবং মহারাষ্ট্র লোক সাহিত্য পরিষদের চেয়ারপারসন ছিলেন।

১৯৫০ সাল থেকে বহু বছর ধরে বাবর ছিলেন *সমাজ শিক্ষণ মালা* () পত্রিকার সম্পাদক। মহারাষ্ট্র রাজ্য সরকার ১৯৫৩ সালে এমআরএলএস প্রতিষ্ঠা করে সাহিত্যের মাধ্যমে মারাঠি জনগণের সাংস্কৃতিক সমৃদ্ধির জন্য। ১৯৬১ সাল থেকে, ড. বাবর ৩২ বছর ধরে মহারাষ্ট্র রাজ্য লোকসাহিত্য সমিতি (এমআরএলএস)-এর প্রধান ছিলেন।

## সাহিত্যকর্ম
### উপন্যাস
* কমলাচং জাল (১৯৪৬)
* অজিতা (১৯৫৩)
* আটহবতঁই তেওধে সাঙ্গাতে (১৯৫৫)
* স্বয়ংবর (১৯৭৯)

### কবিতার সংগ্রহ
* ঝোলনা (১৯৬৪)

### অন্যান্য কাজ
* মহিলা সরস্বত (১৯৬১)
* নারীশিক্ষণের পথচলা (১৯৬৮)
* মহিলাদের খেলা এবং গান (১৯৭৭)
* আমি দেখেছি যশবন্তরাও (১৯৮৮)
* কারাগিরি (১৯৯২)
* রাজবিলাসী কেভড়া (১৯৬৯/১৯৭০), এতে কবিতা রয়েছে শ্রীমতী মন্দাকিনী শঙ্কররাও থোরতের

## তথ্যসূত্র


বিষয়শ্রেণী:১৯২০-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:মারাঠি ভাষার লেখক
বিষয়শ্রেণী:মারাঠি রাজনীতিবিদ
বিষয়শ্রেণী:সাঙ্গলি জেলার ব্যক্তি
বিষয়শ্রেণী:মহারাষ্ট্র রাজ্য সভার সদস্য
বিষয়শ্রেণী:১৯৬২–১৯৬৭ মহারাষ্ট্র বিধানসভার সদস্য
বিষয়শ্রেণী:মহারাষ্ট্র বিধানসভার মহিলা সদস্য
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:মহারাষ্ট্রের লেখিকা
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:রাজ্য সভার মহিলা সদস্য
আলী মোহাম্মদ রেজ

**আলী মোহাম্মদ রেজ**–যিনি সাধারণত **আলী ধীর** নামে পরিচিত–হলেন সোমালি জিহাদি গোষ্ঠী আল-শাবাবের প্রধান মুখপাত্র ও গোষ্ঠীটির সর্বোচ্চ পরিষদের একজন সদস্য।

## জীবনের প্রথমার্ধ
আলী মোহাম্মদের জন্মস্থান সম্পর্কে কয়েকটি ভিন্ন তথ্য পাওয়া যায়। গারো অনলাইনের মতে, তিনি ১৯৬৬ সালে মোগাদিশুর হাওয়ালদাগ জেলায় জন্মগ্রহণ করেন।  বিবিসি সোমালি জানিয়েছে যে তিনি গালগুদুদের এল বুর শহরের কাছে জন্মগ্রহণ করেছিলেন।  তিনি হাওয়িয়ের মুরুসাদে উপগোষ্ঠীর একজন সদস্য। 

রেজ আল-ইত্তিহাদ আল-ইসলামিয়া (এআইএআই) এর প্রাথমিক যুব সদস্যদের একজন ছিলেন এবং ১৯৯২ সালে ইউনাইটেড সোমালি কংগ্রেস এবং সোমালি স্যালভেশন ডেমোক্রেটিক ফ্রন্টের বিরুদ্ধে গ্রুপ যুদ্ধে অংশগ্রহণ করেছিলেন। তিনি ১৯৯৬-১৯৯৭ সালে গেডো অঞ্চলে অনুষ্ঠিত এআইএআই/ইথিওপিয়া যুদ্ধেও অংশগ্রহণ করেছিলেন।  ১৯৯৭ সালে এআইএআই ভেঙে যাওয়ার পর, রেজ মোগাদিশুতে চলে যান এবং আল-হারামিন স্কুলে শিক্ষক হিসেবে যোগদান করেন। বানাদির অঞ্চলে ইসলামী আদালতের উত্থানের সময়, তিনি বাকারা মার্কেটের একটি ফার্মেসিতে ব্যবসায়ী হিসেবে কাজ করতেন এবং তার অবসর সময় ইসলামী আদালতের কার্যক্রমে সহায়তা করার জন্য ব্যয় করতেন। 

## আল-শাবাব

সোমালিয়া ইথিওপিয়ান দখলের সময়, আল-শাবাবের শীর্ষ মুখপাত্র ছিলেন মুখতার রোবো । ২০০৯ সালে রোবো এবং আল-শাবাবের আমির আহমেদ গোদানের মধ্যে বিরোধের পর, রেজকে দলটির মুখপাত্র করা হয়। তাকে দলত্যাগ রোধ করতে এবং শাবাবের মুরুসাদে গোষ্ঠীর যোদ্ধাদের আনুগত্য নিশ্চিত করার জন্য গোদানের দ্বারা নির্বাচিত করা হয়েছিল বলে অভিযোগ রয়েছে।  তিনি 'শিক্ষা অফিস' গ্রুপের প্রধান হিসেবেও দায়িত্ব পালন করেন। সাংবাদিকদের সাথে এক সাক্ষাৎকারে, তিনি আল-শাবাবের হোটেলগুলিকে লক্ষ্য করে হামলা চালানোকে বৈধ সামরিক লক্ষ্যবস্তু হিসেবে ন্যায্যতা প্রদান করেন।  ২০১১ সালের পূর্ব আফ্রিকার খরার সময়, তিনি চ্যানেল ৪ নিউজের সাথে একটি সাক্ষাৎকারে দাবি করেছিলেন যে বাকুল এবং লোয়ার শাবেল অঞ্চলে কোনও দুর্ভিক্ষ হয়নি।  কেনিয়ার ২০১১ সালের অপারেশন লিন্ডা এনচি শুরু হওয়ার পরপরই, রেজ প্রকাশ্যে সতর্ক করে দিয়েছিলেন "যদি তুমি ফিরে না যাও, তাহলে আমরা কেনিয়ায় প্রবেশ করব।"  ২০১৪ সালের মার্চ মাসে, কেনিয়ার প্রতিরক্ষা বাহিনী রেজকে হত্যা করার দাবি করে।  ২০১৯ সালের আগস্টে, সোমালি জাতীয় সেনাবাহিনী (এসএনএ) সোমালি বিশেষ বাহিনী ব্যবহার করে একটি অভিযানের সময় তাকে গুরুতর আহত করার দাবি করে।  ২০২২ সালের অক্টোবরে, সোমালি জাতীয় সেনাবাহিনী দাবি করে যে তারা রেজকে হত্যা করেছে। তবে পরবর্তীতে নিশ্চিত হওয়া যায় যে তাদের দাবিটি ভুল ছিল। 

২০২১ সালে মার্কিন যুক্তরাষ্ট্র রেজকে 'বিশেষভাবে মনোনীত বৈশ্বিক সন্ত্রাসী' হিসেবে চিহ্নিত করে এবং ২০২৩ সালে তার গ্রেপ্তারের জন্য যেকোনো তথ্যের জন্য পাঁচ মিলিয়ন ডলার পুরস্কার ঘোষণা করে। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:মুখপাত্র
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:আল-শাবাবের সদস্য
বাব সেগমা

**বাব সেগমা** (    ) মরক্কোর ফেসে অবস্থিত একটি প্রাক্তন মেরিনিড গেট ছিল। এটি ফেস এল-জিদিদের উত্তরে অবস্থিত ছিল এবং ১২৮৬ সালে সেখানে অবস্থিত মেরিনিড রাজকীয় উদ্যানের অংশ হিসেবে নির্মিত হয়েছিল। গেটের মিনারগুলি আজও দৃশ্যমান এবং গেটের নামটি এখনও এলাকায় একটি শীর্ষনাম হিসেবে ব্যবহৃত হয়।
alt=|বাম|থাম্ব| বাব সেগমার দক্ষিণ টাওয়ার। টাওয়ারের উপরের অংশের অন্ধকার আয়তাকার খোলা অংশটি হল সেই জায়গা যেখানে মোসারা উদ্যানের জন্য জলের নালী একসময় টাওয়ারের মধ্য দিয়ে যেত। এর উপরে অর্ধবৃত্তাকার রূপরেখাটি জলনালীটির উপরে প্রবাহিত একটি পথের খিলানযুক্ত ছাদ হতে পারে।
বর্তমানের এই গেটটি  কসবাহ চেরার্দা এবং নিউ মেচোয়ারের দেয়ালের মাঝামাঝি এলাকায় অবস্থিত ছিল। এটি এখনও মেরিনিড আমলের দুটি বিশাল অষ্টভুজাকার টাওয়ার দ্বারা চিহ্নিত (পরবর্তী পুনর্নির্মাণের মাধ্যমে)।  এই দুটি অষ্টভুজাকার টাওয়ার মোসারা গার্ডেনের প্রবেশপথের অংশ বলে মনে করা হয়, এটি একটি বিশাল মেরিনিড রাজকীয় বাগান যা ১২৮৭ সালে ফেস এল-জিদিদের উত্তরে আবু ইয়াকুব ইউসুফ  তৈরি করেছিল।  বাগানগুলি তাদের নিজস্ব দেয়াল দিয়ে ঘেরা ছিল এবং বাগান গুলিতে বাব ডেক্কাকিন এবং বাব সেগমার মধ্যে বয়ে যাওয়া একটি উঁচু জলনালী দিয়ে জল সরবরাহ করা হত। জলনালীটি অষ্টভুজাকার টাওয়ারগুলির ভেতর দিয়ে গিয়েছিল এবং তারপর বাগানের অভ্যন্তরের দিকে মোড় নিয়েছিল। বর্তমানের টাওয়ারগুলির মাঝামাঝি উপরের অংশে আয়তাকার খোলা অংশগুলি দেখায় যে জলনালীটি একসময় কোথায় গিয়েছিল।  মেরিনিড আমলের পর বাগানগুলি অব্যবহৃত হয়ে পড়ে এবং অদৃশ্য হয়ে যায়, কেবল বাব সেগমার টাওয়ার এবং কাছাকাছি আরও কিছু চিহ্ন অবশিষ্ট থাকে। 

সপ্তদশ শতাব্দীতে আলাউইত সুলতান মওলা রশিদ ফটকের উত্তর-পশ্চিম দিকে কসবাহ চেরার্দা নির্মাণ করেন। ধারণা করা হয় যে, একসময় বাব ডেক্কাকিনকে কাসবার সাথে সংযুক্তকারী পুরাতন জলনালীটির উপরে একটি ছাউনীযুক্ত পথ ছিল।জলনালীটির পূর্ববর্তী পথের উপরে একটি খিলানযুক্ত ছাদের অর্ধবৃত্তাকার রূপরেখা এখনও দৃশ্যমান যা এই পথের সাথে মিলে যায়। 

"বাব সেগমা" নামটি আমিনা সাগমা নামক একজন ধার্মিক মহিলার নাম থেকে এসেছে। আমিনা সাগমাকে ১৭৩৭ সালে এখানে সমাহিত করা হয়েছিল এবং এই অঞ্চলে এটি একটি শীর্ষনাম হিসেবে রয়ে গেছে যা কখনও কখনও নিকটবর্তী বাব কিবাত এস-স্মেন গেটের ক্ষেত্রেও ব্যবহৃত হত।  পরবর্তীটি ১৮৮৬ সালে নিউ মেচোয়ারের উত্তর প্রবেশপথ হিসেবে নির্মিত হয়েছিল।যদিও অন্য একটি সূত্র হতে এর নাম বাব মৌসিকি বলে জানা যায়।  ফেস এল-জিদিদের উত্তরে অবস্থিত নিকটবর্তী কবরস্থানটিকে সাধারণত "বাব সেগমা কবরস্থান" নামেও উল্লেখ করা হয়। 

## তথ্যসূত্র

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মরক্কোর স্থাপত্য
শোভা গাস্তি

[alt=Man presents award to woman|ডান|থাম্ব|[রামনাথ কোবিন্দ|রামনাথ কোবিন্দের কাছ থেকে নারী শক্তি পুরস্কার নিচ্ছেন শোভা গাস্তি]]

**শোভা গাস্তি** একজন ভারতীয় নারী সক্রিয়কর্মী। তার কর্মক্ষেত্র হলো প্রধানত ভারতের কর্ণাটক রাজ্যের বেলগাম অঞ্চল। তিনি ১৯৯৭ সালে মহিলা অভিরুধি মাত্তু সংরক্ষণ সমস্থি (এমএএসএস) নামে একটি সংস্থা চালু করেন। এই সংস্থাটি কর্ণাটকের ৩৬০টি গ্রামের প্রাক্তন দেবদাসী মহিলাদের নিয়ে কাজ করে। দেবদাসীদের জীবনযাত্রার মান বাড়িয়ে তাদের জীবনে এগিয়ে নিয়ে যেতে সাহায্য করে। এই প্রতিষ্ঠানটি ২,৫০০ সদস্য সংখ্যা নিয়ে পথ চলা শুরু করে। ২০১৪ সালের মধ্যে এই প্রতিষ্ঠানটির সদস্য সংখ্যা দাঁড়ায় ৩,৬০০ জন। এমএএসএস নামের এই প্রতিষ্ঠানটি ৪৫ বছরের বেশি বয়সী প্রাক্তন দেবদাসীদের জন্য পেনশন নিশ্চিত করতে সফল হয়েছে। শিশুদের অধিকার নিয়েও শোভা কাজ করেন। তিনি *চাইল্ড রাইটস্ অ্যান্ড ইউ*  সংক্ষেপে সিআরওয়াই বা ক্রাই নামে শিশুদের অধিকার নিয়ে কাজ করা গোষ্ঠীর সাথেও প্রচার করে থাকেন।

তার কাজের স্বীকৃতিস্বরূপ ২০২২ সালে শোভাকে রাষ্ট্রপতি রামনাথ কোবিন্দ ২০২১ সালের নারী শক্তি পুরস্কার প্রদান করে সম্মান জানান।

## তথ্যসূত্র

বিষয়শ্রেণী:কর্ণাটকের সক্রিয়কর্মী
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
নাইজেরিয়ায় ঈদুল আযহা

**ঈদুল আযহা** হল নাইজেরিয়া এবং সারা বিশ্বের মুসলমানদের দ্বারা হিজরি মাসের জিলহজ্জের ১০ম তারিখে পালিত একটি উৎসব। এটি ইসলামে পালিত দুটি ঈদের একটি (অন্যটি হল ঈদুল ফিতর )।  এটি আল্লাহর আদেশের প্রতি আনুগত্যের জন্য ইব্রাহিম (আঃ) এর পুত্র ইসমাইল ( ইসমাঈল ) কে কুরবানী করার ইচ্ছার ঘটনাকে সম্মান করে পালিত হয়।

## ইতিহাস
নাইজেরিয়ায় ইসলাম প্রবর্তনের পর থেকে, মুসলমানরা প্রতি বছর যিলহজ্জ মাসের দশম দিনে ঈদুল আযহা উদযাপন করে আসছে। এটিকে "ঈদ আল-কবীর" বা হাউসা বাব্বার সাল্লাহ নামে উল্লেখ করা হয়েছে। নাইজেরিয়ার মুসলমানরা এটিকে ধর্মীয় উপাসনার মাধ্যমে উদযাপন করে যার মধ্যে রয়েছে সকালে নামাজের ময়দানে যাওয়া ও ঈদের নামাজ পড়া,  কুরবানী করা (দিনের একটি মূল কার্যকলাপ), এবং পরিবার ও বন্ধুদের সাথে খাবার ভাগ করে নেওয়া। লক্ষ্য হল অন্যান্য মুসলিমদের সাথে এবং কিছু ক্ষেত্রে, অমুসলিম প্রতিবেশীদের সাথে আনন্দ ভাগাভাগি করা। 

## ঐতিহ্য

### প্রার্থনা স্থল পরিদর্শন
সকল বয়সের পুরুষ ও মহিলা ঈদের নামাজ আদায়ের জন্য নামাজের ময়দানে আসেন। তাদের বেশিরভাগই আনন্দ এবং আনন্দ প্রকাশের জন্য নতুন পোশাক পরে, কারণ এটি বছরের সবচেয়ে গুরুত্বপূর্ণ দিনগুলির মধ্যে একটি। তারা ইমামের পর দুই রাকাত নামাজ পড়ে এবং তারপর নামাজের ময়দানে ইমামের খুতবা শোনার জন্য অবস্থান করে, যেখানে রাজা-বাদশাহ এবং অন্যান্য গণ্যমান্য ব্যক্তিরাও উপস্থিত ছিলেন। প্রার্থনার সমাপ্তি উপলক্ষে রাজকীয় দলের পক্ষ থেকে আকাশে একটি বন্দুক নিক্ষেপ করা হয়।

### ত্যাগ থেকে ভাগাভাগি
নামাজ এবং খুতবা শেষ করার পর, ইমাম তার কুরবানী করেন, প্রায়শই একটি পুরুষ ভেড়া। এই ভেড়াটি নামাজ শুরু হওয়ার আগে নামাজের ময়দানে উপস্থিত থাকে। জবাইয়ের পর, মুসলমানরা তাদের ঘরে ফিরে যায় এবং আল্লাহর নৈকট্য লাভ এবং আনন্দ উদযাপনের জন্য তাদের জবাই করে। বেশিরভাগ মুসলমানই ভেড়া জবাই করেন, যা এই মৌসুমে খুব ব্যয়বহুল। কিছু ধনী ব্যক্তি গরু এবং উট জবাই করে। 

### ঘোড়সওয়ার (দরবার)
ঈদুল আযহার নামাজ শেষ হওয়ার পর, উত্তর নাইজেরিয়ার আমির এবং প্রধানরা সুসজ্জিত ঘোড়ায় চড়ে মুসল্লিদের এবং অন্যান্যদের ভিড়ের সামনে থেকে বেরিয়ে আসেন। এটি দরবার উৎসব নামেও পরিচিত। আমিরের সামনে একটি ঘোড়দৌড় অনুষ্ঠিত হয়। 

### কুরবানী
নাইজেরিয়ার মুসলমানরা ঈদের আনন্দ ভাগাভাগি করার জন্য তাদের আত্মীয়স্বজন এবং বন্ধুদের সাথে তাদের কোরবানির মাংস ভাগ করে নেয়। 

### পরিদর্শন
দর্শন ঐতিহ্যের অংশ। মুসলমানরা তাদের বন্ধুবান্ধব এবং বর্ধিত পরিবারের সাথে দেখা করতে যান এবং ছোটদের উপহার দেওয়া হয়। মুসলমানরা বিশ্বাস করে যে, এই কাজটি ইসলামের প্রতিনিধিত্বকারী ভালোবাসা এবং সম্প্রীতিকে উৎসাহিত করে। এই উৎসবে যেসব স্থান পরিদর্শন করা হয় তার মধ্যে রয়েছে বিনোদন পার্ক, সমুদ্র সৈকত এবং অন্যান্য অবসর স্থান।

## তথ্যসূত্র

বিষয়শ্রেণী:ঈদ
বিষয়শ্রেণী:নাইজেরিয়ায় ইসলাম
বিষয়শ্রেণী:অপর্যালোচিত অনুবাদসহ পাতা
মরক্কোর আবদুল্লাহ

**মওলা আবদুল্লাহ** (১৬৯৪ - ১০ নভেম্বর ১৭৫৭) (    ) ১৭২৯ থেকে ১৭৫৭ সালের মধ্যে ছয়বার মরক্কোর সুলতান হিসেবে দায়িত্ব পালন করেছিলেন। তিনি ১৭২৯-১৭৩৪, ১৭৩৬, ১৭৪০-১৭৪১, ১৭৪১-১৭৪২, ১৭৪৩-১৭৪৭ এবং ১৭৪৮-১৭৫৭ সালে সিংহাসনে আরোহণ করেন।  তিনি ছিলেন সুলতান ইসমাইল ইবনে শরীফের পুত্র।

## জীবন
তিনি ১৬৯৪ সালে সুলতান মাওলা ইসমাইল এবং  লাল্লা খানথা বিনতে বাক্করের ঘরে জন্মগ্রহণ করেন। তিনি তার সৎ ভাইদের সাথে যুদ্ধ করে বহুবার সিংহাসনে আরোহণ করেছিলেন। ১৭২৯ সালের ৫ মার্চ তার সৎ ভাই সুলতান মওলা আহমদের মৃত্যুর পর তাকে প্রথম সুলতান ঘোষণা করা হয়।  আবিদ, উদয়, সকল কায়েদ একত্রিত হয়ে তাকে মরক্কোর নতুন সুলতান ঘোষণা করতে সম্মত হন।  তারা তাকে আনার জন্য ঘোড়সওয়ারদের একটি দল সিজিলমাসায় পাঠায়, সিজিলমাসায়ই তিনি থাকতেন। একই সময়ে, তারা ফেজের উলেমাদের কাছে মওলা আবদুল্লাহর কাছে বাইয়াত গ্রহণের আমন্ত্রণ জানিয়ে চিঠি লিখেছিলেন, যা তারা মেনে নিয়েছিলেন। 

মওলা আবদুল্লাহ তাদের অনুরোধ মেনে নিয়ে বাই'আত দেবার জন্য ফেজ ভ্রমণ করেন। তার সিংহাসনে আরোহণের অনুষ্ঠান ফেস এল বালিতে মৌলে ইদ্রিস দ্বিতীয়ের জাউইয়ায় অনুষ্ঠিত হওয়ার কথা ছিল।  দরবার এবং প্রহরী নিয়ে মাওলা আবদুল্লাহ বাব ফতুহ গেট দিয়ে বিশাল প্রবেশপথে প্রবেশ করেন, কিন্তু তার প্রহরী হামদুন এরৌসি - যাকে ফাসি চিনতে পেরেছিল এবং তাদের একজনকে হত্যা করার জন্য তাড়া করছিল -  তার সামনে ফেজের সমগ্র জনগোষ্ঠীর বিরুদ্ধে অপবাদ দেয়, এবং মৌলে আবদুল্লাহ তাৎক্ষণিকভাবে ফেস জেদিদে ফিরে যান এবং সকলকে বিভ্রান্ত করে ফেলেন।  এইভাবে তাঁর বায়‘আহ ফেস জদিদে সংঘটিত হয়েছিল এবং ফিকাহ আবুল উলা ইদ্রিস বেন এলমেহদি এলমেছত এলমুআফি এর নেতৃত্বে ছিলেন। 

১৭৩৪ সালে আবিদ আল-বুখারী মৌলে আবদুল্লাহকে প্রথম ক্ষমতাচ্যুত করে। আবিদ আল-বুখারী গোপনে তার ক্ষমতাচ্যুতি এবং হত্যার ষড়যন্ত্র করছিল।  তাদের পরিকল্পনার কথা শুনে তিনি তার মেকনেস রাজপ্রাসাদের দক্ষিণে পালিয়ে গিয়ে তার মাতৃপরিবারের বাসস্থান ওউদ নাউনে নিরাপদে পৌঁছানোর মাধ্যমে নিজের জীবন বাঁচাতে সক্ষম হন। তিনি তার মামা মা'গারফার কাছে আশ্রয় নেন এবং সেখানে তার ছেলে মৌলে আহমেদ এবং তরুণ সিদি মোহাম্মদের সাথে তিন বছরেরও বেশি সময় ধরে অবস্থান করেন, যতক্ষণ না তাকে দ্বিতীয়বার সিংহাসনে বসতে ডাকা হয়। 

সুলতান মৌলে আবদুল্লাহকে যথাক্রমে ৫ মার্চ ১৭২৯ (২৮ সেপ্টেম্বর ১৭৩৪), ১৪ ফেব্রুয়ারি/২৩ মে ১৭৩৬ (৮ আগস্ট ১৭৩৬), ১৭৪০ ফেব্রুয়ারি (১৩ জুন ১৭৪১), ২৪ নভেম্বর ১৭৪১ (৩ ফেব্রুয়ারি ১৭৪২), ১৭৪৩ মে (১৭৪৭ সালে আবারও পদচ্যুত) এবং ১৭৪৮ সালের অক্টোবরে ক্ষমতাচ্যুত ঘোষণা করা হয়। ১৭২৯ সালে নির্মিত দার দেবীবাগ নামে একটি সুরক্ষিত প্রাসাদে নয় বছর নিরবচ্ছিন্ন রাজত্বের পর তিনি ১৭৫৭ সালের ১০ নভেম্বর সিংহাসনে বসে মৃত্যুবরণ করেন। 

মৌলে আবদুল্লাহ চেরাগা উপজাতির একজন মহিলাকে বিয়ে করেছিলেন  তাদের সন্তানদের মধ্যে ছিলেন তার উত্তরসূরি সিদি মোহাম্মদ তৃতীয় ।  তার পূর্ববর্তী পিতার মতো, সুলতান মৌলে আবদুল্লাহর পুত্রসন্তান সংখ্যাগরিষ্ঠ ছিলেন না, তাই সা'দি রাজবংশের আহমদ আল-মনসুরের পর থেকে এটি ছিল মরক্কোর সবচেয়ে মসৃণ উত্তরাধিকার।

তাঁর মৃত্যুর পর, তাঁকে ফেস এল-জিদিদে নির্মিত মৌলে আব্দুল্লাহ মসজিদের রাজকীয় সমাধিস্থলে সমাহিত করা হয়। 

## তথ্যসূত্র

বিষয়শ্রেণী:১৬৯৪-এ জন্ম
বিষয়শ্রেণী:১৭৫৭-এ মৃত্যু
বিষয়শ্রেণী:মরক্কোর সুলতান
বিষয়শ্রেণী:সুলতানের পুত্র
বিষয়শ্রেণী:১৮শ শতাব্দীর আরব ব্যক্তি
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:মরক্কী ক্রীতদাসের মালিক
বিষয়শ্রেণী:১৮শ শতাব্দীর মরক্কী ব্যক্তি
বিষয়শ্রেণী:১৮শ শতাব্দীর আফ্রিকার রাজশাসক
সুস্মিতা বাগচী

**সুস্মিতা বাগচী** ( বিবাহ-পূর্ব পদবী পান্ডা ) একজন ভারতীয় লেখিকা। তিনি ওড়িয়া এবং ইংরেজিতে লেখেন। তিনি উপন্যাস, ছোটগল্প এবং ভ্রমণকাহিনীর অসংখ্য বই প্রকাশ করেছেন। তিনি বিশিষ্ট ওড়িয়া লেখিকা এবং ওড়িয়া মহিলাদের মাসিক *সুচরিতা-র* প্রতিষ্ঠাতা শকুন্তলা পান্ডার কন্যা। তিনি তার ছোটগল্প সংকলন *"আকাশ জিউন্থী কথা"*-র জন্য সর্বাধিক পরিচিত। ১৯৯২ সালে তিনি এ লেখার জন্য   ওড়িশা সাহিত্য আকাদেমি পুরস্কার লাভ করেন। বর্তমানে তিনি*মো স্কুল* কার্যক্রমের নেতৃত্ব দিচ্ছেন।

## ব্যক্তিগত জীবন
তিনি ১৯৬০ সালের ২৫ সেপ্টেম্বর কটকে জন্মগ্রহণ করেন। তাঁর মা শকুন্তলা পাণ্ডা ছিলেন একজন বিশিষ্ট ওড়িয়া লেখিকা। রাষ্ট্রবিজ্ঞানে স্নাতকোত্তর ডিগ্রি অর্জনের আগে পর্যন্ত ওড়িশায় তিনি পড়াশুনা করেন। তিনি দিল্লি বিশ্ববিদ্যালয়ে কিছুসময় প্রভাষক হিসেবেও কাজ করেন। পনের বছর বয়সে তাঁর সুব্রত বাগচীর সাথে  প্রথম দেখা হয়। এর ৪ বছর পর সুব্রত বাগচীর সাথে তাঁর বিয়ে হয়।

## কর্মজীবন
১৯৮২ সালে *সুচরিতা-তে* তিনি তাঁর প্রথম ছোটগল্প লিখেছিলেন। ১৯৯০ সালে   *"আকাশ জিউন্থী কথা"* নামে তাঁর প্রথম ছোটগল্প সংকলন প্রকাশিত হয়। এরপর তিনি লেখেন *ছাই সেপাখে মনীষা*। ২০০৬ সালে  "দেব শিশু" নামে তাঁর ওড়িয়া উপন্যাস প্রকাশিত হয়েছিল। "দেব শিশু" উপন্যাসটি সেরিব্রাল পালসিতে আক্রান্ত শিশুদের নিয়ে লেখা। এই  উপন্যাসটি ইংরেজিতে অনুবাদ করা হয়েছিল । ২০১০ সালে পেঙ্গুইন প্রকাশনা থেকে "চিলড্রেন অফ আ বেটার গড" নামে প্রকাশিত হয়েছিল। তিনি ওড়িশা সরকারের *মো স্কুল* কার্যক্রমের প্রধান হিসেবে নিযুক্ত  হয়েছিলেন। এই কার্যক্রমের মূল লক্ষ্য ছিল রাজ্যের সরকারি এবং সরকারি সাহায্যপ্রাপ্ত বিদ্যালয়গুলির উন্নতি করা।

## তথ্যসূত্র

বিষয়শ্রেণী:ভারতীয় নারী ছোটগল্পকার
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:ওড়িশার ঔপন্যাসিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় ছোটগল্পকার
বিষয়শ্রেণী:ইংরেজিকে অনুবাদক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী শিক্ষায়তনিক
বিষয়শ্রেণী:ওড়িশার শিক্ষায়তনিক
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:২১শ শতাব্দীর ভারতীয় ছোটগল্পকার
শারদা মুখোপাধ্যায়

থাম্ব|শারদা মুখোপাধ্যায়
**শারদা মুখোপাধ্যায়** (জন্ম নাম পণ্ডিত; ২৪ ফেব্রুয়ারি ১৯১৯–৬ জুলাই ২০০৭) ছিলেন একজন ভারতীয় সমাজসেবক এবং রাজনীতিবিদ। তিনি ১৯৬০-এর দশকে লোকসভার সদস্য ছিলেন এবং পরে অন্ধ্র প্রদেশ এবং গুজরাট রাজ্যের রাজ্যপাল হিসেবে দায়িত্ব পালন করেন।

শারদা পণ্ডিত ১৯১৯ সালের ২৪ ফেব্রুয়ারি, গুজরাতের রাজকোটে একটি মহারাষ্ট্রীয় অভিজাত পরিবারে জন্মগ্রহণ করেন। তাঁর কাকা রঞ্জিত এস পণ্ডিত ভারতের প্রথম প্রধানমন্ত্রী জওহরলাল নেহরুর বোন বিজয়লক্ষ্মী পণ্ডিতের সাথে বিবাহবন্ধনে আবদ্ধ হয়েছিলেন। তাঁর মা সরস্বতীবাঈ পণ্ডিতের বোন ছিলেন কিংবদন্তি অভিনেত্রী এবং চলচ্চিত্র ব্যক্তিত্ব দুর্গা খোটে। ১৯৩৭ সালে মুম্বাইয়ে সুব্রত মুখার্জির সাথে তাঁর পরিচয় হয়। সুব্রত বাংলার অন্যতম বিশিষ্ট পরিবারের সদস্য ছিলেন। তিনি পরে প্রথম ভারতীয় এয়ার চিফ মার্শাল হন। ১৯৩৯ সালে তাঁদের বিয়ে হয় এবং তাঁদের একটি ছেলে হয়। ১৯৬০ সালে তাঁর স্বামীর অকাল মৃত্যুর পর, তিনি রাজনীতিতে প্রবেশ করেন। তিনি ১৯৬২ থেকে ১৯৭১ সাল পর্যন্ত মহারাষ্ট্রের রত্নগিরি (লোকসভা কেন্দ্র) থেকে কংগ্রেস দলের প্রতিনিধিত্ব ক'রে তৃতীয় ও চতুর্থ লোকসভার সদস্য ছিলেন। তিনি ১৯৭১ সালের নির্বাচনে প্রতিদ্বন্দ্বিতা করেননি।

শারদা মুখোপাধ্যায় ১৯৭৭ সালের মে থেকে ১৯৭৮ সালের আগস্ট পর্যন্ত অন্ধ্রপ্রদেশের রাজ্যপাল এবং ১৯৭৮ থেকে ১৯৮৩ সাল পর্যন্ত গুজরাটের রাজ্যপাল ছিলেন। তিনি ২০০৭ সালের ৬ই জুলাই মারা যান।

## তথ্যসূত্র


## বহিঃসংযোগ

* https://web.archive.org/web/20070928163000/http://www.bssshillong.org/photo2.htm
* http://indianairforce.nic.in/show_page.php?pg_id=1
* https://web.archive.org/web/20070614033019/http://www.defenceindia.com/defenceind/iaf_legends.html

বিষয়শ্রেণী:মহারাষ্ট্রের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের নারী রাজ্যপাল
বিষয়শ্রেণী:মহারাষ্ট্রের রাজনীতিতে নারী
বিষয়শ্রেণী:গুজরাতের রাজনীতিতে নারী
বিষয়শ্রেণী:মুম্বইয়ের রাজনীতিবিদ
বিষয়শ্রেণী:রাজকোটের ব্যক্তি
বিষয়শ্রেণী:মারাঠি রাজনীতিবিদ
বিষয়শ্রেণী:মহারাষ্ট্রের লোকসভা সদস্য
বিষয়শ্রেণী:গুজরাতের রাজ্যপাল
বিষয়শ্রেণী:অন্ধ্রপ্রদেশের রাজ্যপাল
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:চতুর্থ লোকসভার সদস্য
বিষয়শ্রেণী:তৃতীয় লোকসভার সদস্য
বিষয়শ্রেণী:২০০৭-এ মৃত্যু
বিষয়শ্রেণী:১৯১৯-এ জন্ম
বিষয়শ্রেণী:অপর্যালোচিত অনুবাদসহ পাতা
কুমুদ বেন জোশী

**কুমুদবেন মনিশঙ্কর জোশী** (৩১শে জানুয়ারী ১৯৩৪ - ১৪ই মার্চ ২০২২) ছিলেন একজন ভারতীয় রাজনীতিবিদ এবং ইন্দিরা গান্ধীর নেতৃত্বে ভারত সরকারের উপমন্ত্রী।

## জীবনী
কুমুদবেন ১৯৮৫ সালের ২৬শে নভেম্বর থেকে ১৯৯০ সালের ৭ই ফেব্রুয়ারি পর্যন্ত ভারতের অন্ধ্র প্রদেশের রাজ্যপাল ছিলেন। শারদা মুখার্জির পর তিনি ছিলেন রাজ্যের দ্বিতীয় মহিলা রাজ্যপাল। তিনি তথ্য ও সম্প্রচার উপমন্ত্রী (অক্টোবর ১৯৮০ - জানুয়ারি ১৯৮২) এবং স্বাস্থ্য ও পরিবার কল্যাণ উপমন্ত্রী (জানুয়ারী ১৯৮২ - ডিসেম্বর ১৯৮৪) হন।

কুমুদ বেন তিনবার রাজ্যসভার সদস্য ছিলেন,- ১৯৭৩ সালের ১৫ই অক্টোবর থেকে ১৯৭৬ সালের ২রা এপ্রিল পর্যন্ত, ১৯৭৬ সালের ৩রা এপ্রিল থেকে ১৯৮২ সালের ২রা এপ্রিল পর্যন্ত এবং ১৯৮২ সালের ৩রা এপ্রিল থেকে ১৯৮৫ সালের ২৫শে নভেম্বর পর্যন্ত। তিনি গুজরাট প্রদেশ কংগ্রেস কমিটির সাধারণ সম্পাদকও ছিলেন।

দায়িত্ব গ্রহণের পরপরই, তিনি রাজ্যের ২৩টি জেলা এবং তার বাইরে ভ্রমণ শুরু করেন, যাতে হায়দ্রাবাদের রাজভবনে তাঁর ১৩ জন পূর্বসূরীর চেয়ে বেশি সক্রিয় থাকার রেকর্ড তৈরি হয়। ১৯৮৫ সালের ২৬শে নভেম্বর থেকে ১৯৮৭ সালের ৩০শে সেপ্টেম্বরের মধ্যে তিনি ১০৮ বার জেলায় এবং ২২ বার রাজ্যের বাইরে ভ্রমণ করেছিলেন। তৎকালীন মুখ্যমন্ত্রী এন টি রামা রাও এবং তাঁর দলের নেতারা এটিকে কংগ্রেসের জন্য একটি শক্তিশালী ভিত্তি তৈরির জন্য কুমুদ বেনের প্রচেষ্টা হিসেবে দেখেছিলেন।

## বিতর্ক
কুমুদ বেন হায়দ্রাবাদের স্থানীয় সংবাদপত্রগুলিতে বেশ কয়েকটি সাক্ষাৎকার দিয়ে উপরোক্ত প্রচারের প্রতিক্রিয়া জানান। তিনি অভিযোগগুলিকে "আবর্জনা" বলে উড়িয়ে দিয়েছেন এবং বলেছেন, "এই ধরনের সমালোচনার জবাব দেওয়া আমার মর্যাদার চেয়েও খারাপ।"

## মৃত্যু
তিনি ২০২২ সালের ১৪ই মার্চ ৮৮ বছর বয়সে গনদেবীর কাছে চাঙ্গা ধানোরি গ্রামে মারা যান।

## তথ্যসূত্র

বিষয়শ্রেণী:রাজ্যসভার নারী সদস্য
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:অন্ধ্রপ্রদেশের রাজনীতিতে নারী
বিষয়শ্রেণী:ভারতের কেন্দ্রীয় উপমন্ত্রী
বিষয়শ্রেণী:গুজরাতের রাজনীতিতে নারী
বিষয়শ্রেণী:গুজরাতের রাজ্যসভা সদস্য
বিষয়শ্রেণী:ভারতের নারী রাজ্যপাল
বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ
বিষয়শ্রেণী:অন্ধ্রপ্রদেশের রাজ্যপাল
বিষয়শ্রেণী:২০২২-এ মৃত্যু
বিষয়শ্রেণী:১৯৩৪-এ জন্ম
বিষয়শ্রেণী:অপর্যালোচিত অনুবাদসহ পাতা
সিডনি ফ্ল্যানিগান

**সিডনি জিন ফ্ল্যানিগান** (জন্ম: ১৯ অক্টোবর, ১৯৯৮) একজন মার্কিন অভিনেত্রী, গায়িকা ও গীতিকার। তার অভিনয় জীবনের সূচনা হয় স্বাধীন নাট্য চলচ্চিত্র *নেভার রেয়ারলি সামটাইমস অলওয়েজ* (২০২০)-এ প্রধান চরিত্রে অভিনয়ের মাধ্যমে। এর জন্য তিনি *ক্রিটিকস' চয়েস মুভি অ্যাওয়ার্ড ফর বেস্ট অ্যাক্ট্রেস* ও *ইনডিপেন্ডেন্ট স্পিরিট অ্যাওয়ার্ড ফর বেস্ট ফিমেল লিড*-এ মনোনয়ন লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
টালিয়া রাইডার

**টালিয়া রাইডার** (জন্ম: ১৬ আগস্ট, ২০০২) একজন মার্কিন মঞ্চ ও চলচ্চিত্র অভিনেত্রী।

তিনি এলাইজা হিটম্যানের সমালোচনামূলকভাবে প্রশংসিত স্বাধীন নাট্য চলচ্চিত্র *নেভার রেয়ারলি সামটাইমস অলওয়েজ* (২০২০)-এ স্কাইলার চরিত্রে অভিনয়ের মাধ্যমে চলচ্চিত্রে আত্মপ্রকাশ করেন। এতে অভিনয়ের জন্য তিনি *ইন্ডিপেন্ডেন্ট স্পিরিট অ্যাওয়ার্ড* ও *ক্রিটিকস চয়েস মুভি অ্যাওয়ার্ড*-এ মনোনীত হন। এরপর তিনি নেটফ্লিক্সের রোমান্টিক ড্রামা চলচ্চিত্র *হ্যালো, গুডবায় অ্যান্ড এভরিথিং ইন বিটুইন* (২০২২) এবং স্যুরিয়ালিস্ট রোড ফিল্ম *দ্য সুইট ইস্ট* (২০২৩)-এ প্রধান চরিত্রে অভিনয় করেন। এছাড়া তিনি মিউজিকাল ড্রামা চলচ্চিত্র *ওয়েস্ট সাইড স্টোরি* (২০২১), টিন কমেডি *ডু রিভেঞ্জ* (২০২২) এবং কমেডি-ড্রামা *ডাম্ব মানি* (২০২৩)-এ পার্শ্ব চরিত্রে অভিনয়ের জন্য পরিচিত।

মঞ্চে তিনি ব্রডওয়ে মিউজিক্যাল *ম্যাটিল্ডা দ্য মিউজিক্যাল* (২০১৫–২০১৬) এবং অফ-ব্রডওয়ে নাটক *হাউ টু ডিফেন্ড ইয়োরসেল্ফ* (২০২৩)-এ অভিনয় করেছেন।

## তথ্যসূত্র

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
তারা আলি বেগ

**তারা আলি বেগ** (৮ আগস্ট ১৯১৬ - ১৯৮৯) একজন সমাজ সংস্কারক, লেখিকা এবং জেনেভায় আন্তর্জাতিক শিশু কল্যাণ ইউনিয়নের প্রথম এশীয় মহিলা সভাপতি ছিলেন  ।

## জীবনী
১৯১৬ সালের ৮ আগস্ট মুসৌরিতে তিনি জন্মগ্রহণ করেন । দার্জিলিং, সুইজারল্যান্ড এবং ঢাকার বিদ্যালয়ে পড়াশোনা করেন। তিনি কূটনীতিক মির্জা রশিদ আলী বেগকে বিয়ে করেছিলেন। এবং বিখ্যাত শিল্পী অঞ্জলি এলা মেননের মাসী ছিলেন। ১৯৩৭ সালে তিনি নারীদের সামাজিক ও অর্থনৈতিক প্রতিবন্ধকতা পরীক্ষা নিরীক্ষা করার জন্য একটি দলের আহ্বায়ক হিসেবে প্রথম পরিকল্পনা কমিটিতে নিযুক্ত হন। স্বাধীনতার পরপরই তার স্বামী বিদেশে নিযুক্ত হন এবং তাদের সফরের সময় তিনি ইন্দোনেশিয়ায় মহিলা আন্তর্জাতিক ক্লাব এবং পরে ইরানে অনুরূপ একটি ক্লাব প্রতিষ্ঠা করেন। যখন তার স্বামী দিল্লিতে প্রটোকল প্রধান হন, তখন তিনি ভারতীয় শিশু কল্যাণ পরিষদ গঠন করেন এবং সভাপতি হন।  রাষ্ট্রপতি ভবনে রাষ্ট্রীয় ভোজের বিনোদনের ধরণকে ভারতীয়করণ করতে তিনি ইন্দিরা গান্ধীকে (কিউ ভি) সাহায্য করেন। ১৯৭৭ সালে, তিনি জেনেভায় আন্তর্জাতিক শিশু কল্যাণ ইউনিয়নের সভাপতি নির্বাচিত হন। তিনি ছিলেন প্রথম এশীয় মহিলা সভাপতি। তিনি তিব্বতি হোমস ফাউন্ডেশনের সদস্য ছিলেন এবং ২২ বছর (১৯৬৭ থেকে ১৯৮৯) ভারতের এস ও এস চিলড্রেন'স ভিলেজেসের সভাপতি ছিলেন।

১৯৬৮ সাল থেকে তিনি অস্ট্রিয়ার এসওএস কিন্ডারডর্ফ ইন্টারন্যাশনালের সহ-সভাপতি ছিলেন। তিনি পঞ্চবার্ষিক পরিকল্পনায় শিশু কল্যাণ নীতিমালার স্থপতি এবং ১৯৭৫ সাল থেকে জাতীয় শিশু বোর্ডের সদস্যা ছিলেন। তার বইগুলির মধ্যে রয়েছে আত্মজীবনীমূলক *পোর্ট্রেটস অফ অ্যান এরা* ; *[[সরোজিনী নায়ডু|সরোজিনী নাইডুর]] জীবনী;* *দ্য মুন ইন রাহু: অ্যান অ্যাকাউন্ট অফ দ্য ভাওয়াল সন্ন্যাসী মামলা* ; *উইমেন অফ ইন্ডিয়া* ; *ইন্ডিয়াস ওম্যান পাওয়ার;* এবং *ইন্দ্রাণী* ; *দ্য এনচ্যান্টেড জঙ্গল;* এবং *দ্য ফরবিডেন সি* এর মতো অনেক শিশুতোষ বই। অল ইন্ডিয়া রেডিওতে তাঁর বক্তৃতা এবং দূরদর্শনে তাঁর ঐতিহাসিক ও সাংস্কৃতিক অনুষ্ঠানগুলি খুবই জনপ্রিয় ছিল।

তিনি ১৯৬৫ সালে তেহরান স্কুল অফ সোশ্যাল ওয়ার্ক থেকে সম্মানসূচক ডিগ্রি লাভ করেন; ১৯৮৪ সালে আন্তর্জাতিক শিশু কল্যাণ ইউনিয়ন থেকে একটি স্বর্ণপদক এবং বিশেষ পুরস্কার, ১৯৮৪ সালে শিশু কল্যাণের জন্য জাতীয় পুরস্কার; এবং ১৯৮৮ সালে কানাডার আলবার্টা বিশ্ববিদ্যালয় থেকে ডক্টর অফ ল-এর সম্মানসূচক ডিগ্রি লাভ করেন।

## তথ্যসূত্র

বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:১৯৮৯-এ মৃত্যু
বিষয়শ্রেণী:১৯১৬-এ জন্ম
কোলি (মুসলিম)

**মুসলিম কোলি** বা **মুসলমান কোলি** ( গুজরাটি : વ્યક્તિ કોલી ) ( মারাঠি : मुस्लिम कोळी ) হলো ভারত ও পাকিস্তানের হিন্দু কোলি জাতির একটি ধর্মীয় উপগোষ্ঠী। বেশিরভাগ মুসলিম কোলি ভারতের মহারাষ্ট্র  ও গুজরাট এবং পাকিস্তানের সিন্ধু প্রদেশে বাস করে। মুসলিম কোলিরা ধর্মের দিক থেকে পূর্বে হিন্দু ছিলো কিন্তু পরে তারা ধর্মান্তরিত হয়ে ইসলাম ধর্ম গ্রহণ করে। 

মহারাষ্ট্রের মুসলিম কোলিরা রাজ্যের হিন্দু এবং খ্রিস্টান কোলিদের সাথে সম্পর্কিত। 

## উপাধি

* প্যাটেল তথা গুজরাটের মুসলিম কোলিরা, হিন্দু কোলিদের মতো তাদের উপাধি হিসেবে প্যাটেল ব্যবহার করে। 

## উপজাতি

* গুজরাটের মুসলিম কোলিরা **ওয়াধা কোলি** নামে পরিচিত, যাদের বেশিরভাগই রাজ্যের কচ্ছ জেলায় বসবাস করে। 
* মহারাষ্ট্রের কোঙ্কনের মুসলিম কোলিরা **মাহিগির মুসলিম কোলি** নামে পরিচিত, যাদের পূর্বপুরুষরা ছিলেন হিন্দু কোলি। 
* গুজরাটের মাকওয়ানা মুসলমানরা জাতিগতভাবে কোলি, যারা গুজরাটে মুসলিম শাসনামলে ইসলাম ধর্মে ধর্মান্তরিত হয়। 

## উল্লেখযোগ্য

* ইয়াকুত খান, মুঘল নৌবাহিনীর অ্যাডমিরাল এবং জাঞ্জিরা রাজ্যের প্রশাসক । 

## আরও দেখুন

* খ্রিস্টান কোলি
* কোলহি
* পতিদার

## তথ্যসূত্র

বিষয়শ্রেণী:সিন্ধি উপজাতি
বিষয়শ্রেণী:ভারতে বর্ণপ্রথা
বিষয়শ্রেণী:পাকিস্তানে ইসলাম
বিষয়শ্রেণী:ইসলামের শাখা
বিষয়শ্রেণী:মুসলিম সাম্রাজ্য
বিষয়শ্রেণী:মধ্যযুগীয় ইসলাম
বিষয়শ্রেণী:হিন্দুধর্ম ও ইসলাম
বিষয়শ্রেণী:ভারতের জাতিগোষ্ঠী
বিষয়শ্রেণী:পাকিস্তানের জাতিগোষ্ঠী
বিষয়শ্রেণী:গুজরাতের সামাজিক গোষ্ঠী
বিষয়শ্রেণী:মহারাষ্ট্রের সামাজিক গোষ্ঠী
বিষয়শ্রেণী:ভারতের মুসলিম সম্প্রদায়
বিদ্যা বল

**বিদ্যা বল** (প্রায় ১২ জানুয়ারি ১৯৩৭ – ৩০ জানুয়ারি ২০২০) ছিলেন মারাঠি নারীবাদী লেখিকা ও সম্পাদিকা, যিনি মহারাষ্ট্র, ভারতের বাসিন্দা। তিনি একজন সমাজকর্মী ছিলেন এবং বিশেষত নারীদের সামাজিক মর্যাদার ক্ষেত্রে পুরুষদের সমকক্ষ করার আন্দোলনে অগ্রণী ভূমিকা পালন করেন।

## জীবনী
তিনি ১৯৬৪ সালে মাসিক পত্রিকা *স্ত্রী*-র () সম্পাদকীয় বিভাগে যোগ দেন এবং ১৯৮৩ থেকে ১৯৮৬ সাল পর্যন্ত পূর্ণকালীন সম্পাদিকা হিসেবে কাজ করেন। *স্ত্রী*-র সম্পাদনা ছাড়ার পর ১৯৮৯ সালে তিনি মাসিক *মিলুন সার্যাজনী* () প্রতিষ্ঠা করেন। এই ওয়েবপৃষ্ঠায় *মিলুন সার্যাজনী* প্রতিষ্ঠার উদ্দেশ্য নিয়ে তাঁর সম্পাদকীয় প্রকাশিত রয়েছে।  
তাঁর আত্মজীবনী *কমলাকী* এবং উপন্যাস *ভালভনতাতিল বাত* বিশেষভাবে সমাদৃত।

বিদ্যা বল মহারাষ্ট্র হাইকোর্টে নারীদের উপাসনাস্থলে প্রবেশাধিকার নিয়ে একটি আইনি লড়াই করেন। ১৮৯৯ সালের ১ এপ্রিল মহারাষ্ট্র হাইকোর্ট তাঁর পিটিশনের পক্ষে রায় দেয়।

## সাহিত্যকর্ম
* *সংবাদ* ()  
* *কথা গৌরীচী* ()  
* *তুমচ্যা মঝ্যাসাথী* ()  
* *অপরাজিতांचे নিঃশ্বাস* ()  
* *শোধ স্বাতঃচা* ()  
* *কমলাকী* () (আত্মজীবনী)

## তথ্যসূত্র

  
:ভারতীয় নারীবাদী লেখক  

বিষয়শ্রেণী:১৯৩০-এর দশকে জন্ম
বিষয়শ্রেণী:২০২০-এ মৃত্যু
বিষয়শ্রেণী:মারাঠি ভাষার লেখক
বিষয়শ্রেণী:ভারতীয় নাস্তিক
বিষয়শ্রেণী:জন্ম সাল অনিশ্চিত
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় নারী সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক